Gniŏzdo Dangi je w Czyszkach, wiejskij gminie 6 km na połedniy ôd Koźlŏ.
Podziwej se sam: Czyszki na karcie Ślōnska.
Dejcie pozōr! Ôficjalné urzyndowé polské miōno Czyszek brzmi Cisek, i tak nasza wieś je ôznaczōnŏ na kartach i na drōgowych tabulach.
Jak dojechać do Czyszek?
- z Katowic (66 km) – po autobanie A4 do Glywic, potym sjechać na drōgã krajowõ 408 ku Kandzierzinu. W Biyrawie skrańcić na Czyszki.
- z Rybnika (41 km) – drōgōm krajowōm 425 bez Rudy, Kuźniã Raciborskõ, Solarniã do Biyrawy, tukej w lewo na Czyszki.
- z Ôpolŏ (58 km) – drōgōm krajowōm 45 ku Raciborzu, bez Krapkowice, Ryńskõ Wieś do Krzōnowic (òficjalne polske miōno: Długomiłowice), tukej w lewo do Sukowic, w Sukowicach w lewo na Czyszki.
- z Raciborza (27 km) – drōgōm krajowōm 45 ku Ôpolu, bez Polskõ Cerekiew do Zakrzowa, tukej w prawo bez Sukowice do Czyszek.
- z Cieszyna (87 km) – bez Czeski Cieszyn, Karwinã, Bogumin, Racibōrz.
Ci, co jadōm ôd Wrŏcławia autobanōm A4, powinni sjechać wele Krapkowic na drōgã krajowõ 45 na Racibōrz.
Jak nŏs znejś w Czyszkach?
Nŏczańści spotykōmy se przi kaczmie/barze Garden Cafe (Nadodrze 10). Kaczma-bar Garden Cafe leżi przi głowni drōdze 200 metrōw ôd czyszeckigo kościoła ku Koźlu. Jeji gospodŏrzã a naszim czowiekã na miejscu je nasz kasyrz Alojz Ketzler.
Stōnd wiedzie bez łōnkã małi chodniczek ku statku na Kotlinach – samotnégo gospodarstwa, co jy już widać z daleka. Tam – 200 metrōw ôd Ôdry – je gniŏzdo Dangi, i tam przeprowadzōmy naszé zgrōmadzynia.
Podziwej se sam: Gniŏzdo Dangi w Czyszkach na wiynkszi karcie. Na ti karcie sōm ôznaczōné modrymi/światłymi szpyndlikami miejsca, co sōm swiōnzané z Dangōm. Nakliknij na nié, a dowiysz se wiynci. Jak chcesz ôbjōńć na karcie wiyknszõ ôkolicã, to naciś knefel [-] (minus).
g
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn deu_Latn